Сезон 1980 видя повечето отбори, задвижвани от Косуърт да разработят болидите си още повече, в резултат на което Ферари конструира 312T5, за първия кръг в Аржентина. Болидът се оказа, твърде ненадежден, бавен и не толкова ефективен към другите отбори, като в повечето състезания Вилньов и Шектър са често в средата на колоната. За първи път от сезон 1973, Ферари не постигна нито една победа или дори подиум и отбора завърши на 10-о място при конструкторите, като Шектър успя да постигне само 2 точки. В края на сезон южно-африканеца обяви края на състезателната си кариера, а 312T5 бе заменен от 126C за сезон 1981.